پۆلیسى دارستانى سلێمانى رایگەیاند، بەهۆى ئاگرێکى گەورەوە لە سنورى قەزاى ماوەت 10 دۆنم پوش و پاوان و رەز و باخ سوتاون.
کەناڵی ناس کورد لە تێلیگرام جۆین بکە
بەپێی راگەیەنراوێکى پۆلیس کە دەست "ناس کورد" کەوتووە، دوای لێکۆڵینەوە و بەدواداچوون توانرا هاووڵاتییەك بە تۆمەتی کردنەوەی ئاگرەکە دەستگیر بکەن و ڕادەستی یاسا بکرێت.
دەقى راگەیەنراوەکە:
لە سنوری ماوەت ئاگرێکی فراوان کەوتەوە
دوای ئەوەی هەواڵیان پێگەیشت کە لە سنوری گوندی ( هەنجیرە سورێ ) لە قەزای ماوەت ئاگرێك کەوتۆتەوە ، دەست بەجێ مەفرەزەیەكی بەشی پۆلیسی دارستانی ماوەت گەیشتنە شوێنی مەبەست و دوای هەوڵ و کۆششێکی زۆر بە هاوکاری ئاگر کوژێنەوەی ماوەت و خەڵکی ناوچەکە توانیان ئاگرەکە بکوژێنەوە و کۆنتڕۆڵی بکەن، لە ئەنجامدا بەهۆی ئاگرەکەوە زیاتر لە ( ٨ ) دۆنم پوش و پاوان و دەیان داری سروشتی و هەروەها ( ٢ ) دۆنم ڕەزو باخی هاووڵاتیان سووتان.
دوای لێکۆڵینەوە و بەدواداچوون توانرا هاووڵاتیەك بە تۆمەتی کردنەوەی ئاگرەکە دەستگیر بکەن و ڕادەستی یاسا بکرێت .